stanford-oval/wikipedia huggingface dataset:
Cornerstone-yliopisto

| Cornerstone-yliopisto> Cornerstone University |
| --- | --- |

Perustettu:  1941
Sijainti:  Grand Rapids, Michigan  Yhdysvallat
Sivusto:  https://www.cornerstone.edu/
Cornerstone-yliopisto (engl. Cornerstone University, lyh. CU) on Yhdysvaltain Michiganissa sijaitseva yksityinen yliopisto. Yliopisto on perustettu vuonna 1941, ja se sijaitsee Grand Rapidsin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena.
Aiheesta muualla

Yliopiston verkkosivusto (englanniksi)
Kansainvälinen joogapäivä

| Kansainvälinen joogapäivä> International Day of Yoga |
| --- | --- |
 36 000 ihmistä viettämässä kansainvälistä joogapäivää New Delhissä vuonna 2015.
Tyyppi:  kansainvälinen juhlapäivä
Vietetään:  21. kesäkuuta
Järjestämistiheys:  vuosittain
Ensimmäisen kerran:  21. kesäkuuta 2015
Liittyy:  jooga, meditaatio, terveys, hyvinvointi, kulttuuri
Kansainvälinen joogapäivä (engl. International Yoga Day) tai joogapäivä on Yhdistyneiden kansakuntien julistama kansainvälinen juhlapäivä, jota vietetään vuosittain 21. kesäkuuta ympäri maailman. YK:n mukaan päivän tarkoituksena on lisätä tietoisuutta joogan hyödyistä ja edistää siten maailman väestön terveyttä. Aloitteen joogapäivän julistamiseksi teki Intian pääministeri Narendra Modi Yhdistyneiden kansakuntien yleiskokouksessa vuonna 2014.
NBC

| National Broadcasting Company (NBC) |
| --- | --- |

Lähetykset alkoivat:  15. marraskuuta 1926 (radio) 1. heinäkuuta 1941 (televisio)
Omistaja:  NBCUniversal   (Comcast)
Maa:   Yhdysvallat
Näkyvyysalue:   Yhdysvallat  Meksiko  Kanada
Aiemmin:  NBC Red Network
Kotisivu:  www.nbc.com
Infobox OKVirheellinen NIMI-arvo: 
NBC-talo Chicagossa.
NBC (lyhenne sanoista National Broadcasting Company) on yhdysvaltalainen televisioyhtiö.
Sen kotipaikka on New Yorkin Rockefeller Center. NBC on Yhdysvaltojen suurimpia mainosrahoitteisia televisioyhtiöitä. Sen suuria kilpailijoita ovat ABC, CBS ja Fox.
NBC:tä kutsutaan myös Peacock Networkiksi yhtiön logosta johtuen. NBC on osa Comcastin omistamaa mediajätti NBC Universalia, ja se toimittaa materiaalia noin kahdelle sadalle yhdysvaltalaiselle televisioasemalle. NBC omistaa myös uutiskanavat CNBC ja MSNBC, uusimpana tulokkaana kanavaperheessä on espanjankielinen tv-kanava Telemundo, jonka NBC osti vuonna 2001.
NBC tunnetaan eritoten talousuutisistaan, joista selviävät kattavat tiedot eri talousasioista, kuten kursseista, Nikkei-, OMX- ja Nasdaq-indekseistä ja niin edelleen.
Historia

National Broadcasting Company aloitti radiotoimintansa 15. marraskuuta 1926 New Yorkissa, televisiotoiminta taas alkoi virallisesti 1. heinäkuuta 1941. NBC:n omisti aina vuodesta 1926 vuoteen 2003 saakka Radio Corporation of America, mutta NBC:n hallinta oli siirtynyt jo 1986 suuryritys General Electricille.
Vuonna 1943 Yhdysvaltain korkeimman oikeuden päätöksessä todettiin NBC:n hallitsevan kahta päällekkäistä radioverkkoa. Päätöksen seurauksena NBC joutui myymään Blue Networkina tunnetun osan yrityksestä Edward Noblelle, jonka hallinnassa siitä muodostui myöhemmin American Broadcasting Company.
NBC ja sen kilpailija CBS ovat molemmat hylänneet lyhenteiden takana olevat viralliset nimet. National Broadcasting Company muuttui NBC Universaliksi, kun yhtiö fuusioitui ranskalaisen Vivendi Universalin viihdetuotantoyhtiön kanssa. NBC kuitenkin käyttää koko nimeään erikoistilaisuuksissa, kuten Macyn tavaratalon kiitospäivän paraatilähetyksissään.
NBC luopui radiotoiminnasta vuonna 1988, kun Westwood One osti NBC Radio Networkin nimen ja logon.
NBC Suomessa

Suomessa näkyy tällä hetkellä vain yksi NBC:n omistama tv-kanava, CNBC, ja se on saatavilla kaapeli- tai satelliittiverkkoon. Suomessa esitetään NBC:n ohjelmia kuten Frendit ja Frasier.
NBC:n ohjelmisto

NBC esittää ohjelmia lähes laidasta laitaan. Kanavan menestystarinoita ovat muun muassa televisiosarja Heroes sekä komediasarjat Frendit ja Frasier. NBC:llä on myös kattava tarjonta myöhäisillan keskusteluohjelmia, kuten Late Night with Jimmy Fallon, ja sen jälkeen viimeiseksi puolituntinen Last Call with Carson Daly.
NBC:n ohjelmisto > Komediasarjoja

30 Rock
Frasier
Frendit
Kolmas kivi auringosta
Konttori
Kovan onnen kundi
Saturday Night Live
Seinfeld
Tuho-osasto
NBC:n ohjelmisto > Draamasarjoja

Teho-osasto
Heroes
Unelmien kentät
Las Vegas
Päivien viemää
Näkijä
Kova laki
Lipstick Jungle
Life
Shades of Blue
NBC:n ohjelmisto > Talk show -ohjelmia

Late Night with Jimmy Fallon
Last Call with Carson Daly
The Tonight Show with Jay Leno
NBC:n ohjelmisto > Tosi-tv-sarjoja

Diili
Suurin pudottaja
America’s Got Talent
Avainhenkilöt

Jeff Zucker (NBC:n pääjohtaja)
Steve Capus (NBC Newsin johtaja)
Dick Ebersol (NBC Sportsin johtaja)
Aiheesta muualla

Wikimedia Commonsissa on kuvia tai muita tiedostoja aiheesta .
NBC:n kotisivut (englanniksi)
NBC-Universalin kotisivut (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Ranska  BnF data  Saksa  Israel  Yhdysvallat  Japani  Australia  Vatikaani 
Tieteilijät:  CiNii 
Taiteenala:  Museum of Modern Art 
Muut:  MusicBrainz label  IdRef 
NBC:n pääkonttori
Rockefeller Centerissä.
Kroatian Banovina

Kroatian Banovina (kroatiaksi Banovina Hrvatska), oli Jugoslavian kuningaskunnan autonominen alue vuosina 1939–1941. Alue syntyi 26. elokuuta 1939 tehdyllä Cvetković–Maček-sopimuksella. Tavoitteena oli vähentää Jugoslavian kuningaskunnassa sen syntymisestä 1918 lähtien vallinnutta jännitettä pääkansallisuuksien eli valtaapitävien serbien ja itsensä syrjityksi tunteneiden kroaattien välillä., ,
Kroatian väestön oma itsellinen hallinnollinen yksikkö oli syntynyt ensimmäisen kerran sitten keskiaikaisen Kroatian valtakunnan. Autonomisen Kroatian Banovinan toimivallan ulkopuolelle, Jugoslavian keskushallinnon hoidettavaksi, jäivät ulkopolitiikka, armeija, poliisi ja ulkomaankauppa. Alueen johtajaksi eli baaniksi nimitettiin Ivan Šubašić.
Kroaattijohtaja Vladko Maček ja useat muut kroaatit näkivät autonomian ensimmäisenä askeleena kohti täydellistä itsenäisyyttä. Maček oli jo aiemmin käynyt salaisia keskusteluja italialaisten kanssa, mutta lopettanut ne ja siirtynyt yhteistyökeskusteluihin Jugoslavian johdon eli prinssihallitsija Paulin ja pääministeri Dragiša Cvetkovićin kanssa. Sopimuksen synnyttyä Mačekista tuli uudistetun Cvetkovićin hallituksen varapääministeri.
Autonomisen Kroatian Banovinan syntyvaiheessa elokuussa 1939 uskonnoltaan n. 75% oli roomalaiskatolisia, 20% ortodokseja ja 5% muslimeja. Uskonnolliset luvut ovat suuntaa antavia, kuinka paljon siis oli kroaatteja, serbejä ja bosnialaisia.
Autonomisen alueen historia jäi lyhyeksi, sillä osana Toista maailmansotaa Saksa liittolaisineen hyökkäsi huhtikuussa 1941 Jugoslaviaan valloittaen maan. Kroatia irrottautui tässä yhteydessä Jugoslaviasta ja perusti oman valtionsa 10. huhtikuuta 1941 akselivaltojen Saksan ja Italian tuella johtajanaan Ustaša-liikkeen johtaja Ante Pavelic. Kroatian Banovina oli keskeinen osa uutta Kroatian kuningaskuntaa valtion alueen laajentuessa Bosnia-Herzegovinan alueelle. Toisaalta Italia sai tässä yhteydessä merkittäviä alueita Dalmatian rannikolla muodostaen italialaisen Dalmatian kuvernoraatin.
Kroatian Banovina muodostettiin Cvetković–Maček-sopimuksella kahdesta aiemmasta Jugoslavian kuningaskunnan banovinasta, pohjoisesta Savan ja Dalmatian alueen Littorian Banovinasta. Lisäksi uuteen Kroatian Banovinaan liitettiin kroaattiväestöisiä alueita naapuribanovinoista. Nämä lisäliitokset herättivät ärtymystä serbien ja bosnialaisten keskuudessa.
Taylorin yliopisto

| Taylorin yliopisto> Taylor University |
| --- | --- |
Motto:  Lux et Fides
Perustettu:  1846
Sijainti:  Upland, Indiana  Yhdysvallat
Sivusto:  https://www.taylor.edu/
Taylorin yliopisto (engl. Taylor University, lyh. TU) on Yhdysvaltain Indianassa sijaitseva yksityinen yliopisto. Yliopisto on perustettu vuonna 1846 ja se sijaitsee Uplandin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena.
Aiheesta muualla

Yliopiston verkkosivusto (englanniksi)
Hasta que el dinero nos separe

Hasta que el dinero nos separe on meksikolainen telenovela, joka julkaistiin alun perin vuonna 2009. Pääosissa näyttelevät Itati Cantoral ja Pedro Fernandes.
Southwest-yliopisto

| Southwest-yliopisto |
| --- | --- |
 engl. University of the Southwest 
Perustettu:  1962
Sijainti:  Hobbs, New Mexico  Yhdysvallat
Sivusto:  https://www.usw.edu/
Southwest-yliopisto (engl. University of the Southwest, lyh. USW) on Yhdysvaltain New Mexicossa sijaitseva yksityinen yliopisto. Yliopisto on perustettu vuonna 1962 ja se sijaitsee  Hobbsin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena.
Aiheesta muualla

Yliopiston verkkosivusto (englanniksi)
Northwestern-yliopisto (Saint Paul)

| Northwestern-yliopisto (Saint Paul) |
| --- | --- |
 engl. University of Northwestern - St. Paul 
Motto:  Light the Way
Perustettu:  1902
Sijainti:  Saint Paul, Minnesota  Yhdysvallat
Sivusto:  https://www.unwsp.edu/
Northwestern-yliopisto (Saint Paul) (engl. University of Northwestern - St. Paul, lyh. UNWSP) on Yhdysvaltain Minnesotassa sijaitseva yksityinen yliopisto. Yliopisto on perustettu vuonna 1902, ja se sijaitsee Saint Paulin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena.
Aiheesta muualla

Yliopiston verkkosivusto (englanniksi)
Columbian kansainvälinen yliopisto

| Columbian kansainvälinen yliopisto |
| --- | --- |
 engl. Columbia International University 
Motto:  To Know Him and Make Him Known
Perustettu:  1923
Sijainti:  Columbia, Etelä-Carolina  Yhdysvallat
Sivusto:  https://www.ciu.edu/
Columbian kansainvälinen yliopisto (engl. Columbia International University, lyh. CIU) on Yhdysvaltain Etelä-Carolinassa sijaitseva yksityinen yliopisto. Yliopisto on perustettu vuonna 1923, ja se sijaitsee Columbian kaupungissa. Yliopisto on taustaltaan yhteiskristillinen ja oppilaitoksen yhteydessä toimii useita eri tunnustuskuntia.
Aiheesta muualla

Yliopiston verkkosivusto (englanniksi)
John Straffen

John Thomas Straffen (27. helmikuuta 1930 Hampshire, Iso-Britannia – 19. marraskuuta 2007 Franklandin vankila, Durhamin kreivikunta, Iso-Britannia) oli brittiläinen sarjamurhaaja ja maansa pitkäaikaisin vanki.
9. elokuuta 1951 Straffen pidätettiin 9-vuotiaan Cicely Batstonen murhasta Somersetissa. Hän tunnusti Batstonen murhan lisäksi aiemmin tappaneensa 6-vuotiaan Brenda Goddardin. Kumpikin oli kuristettu. Straffen todettiin lokakuussa syyntakeettomaksi. Näin ollen hän ei ollut oikeustoimikelpoinen, vaan joutui tahdosta riippumattomaan hoitoon.
Straffen karkasi Broadmoorin vankimielisairaalasta 29. huhtikuuta 1952 ja murhasi vain tunteja myöhemmin 5-vuotiaan Linda Bowyerin. Kun sairaalakarkuria tultiin hakemaan, Straffen kiisti välittömästi Bowyerin murhan, josta poliisi ei tässä vaiheessa edes ollut vielä tietoinen. Straffen kiisti myös jälkeenpäin tämän murhan, josta hänet kuitenkin tuomittiin.
Straffen sai alun perin kuolemantuomion, joka kuitenkin muuttui elinkautiseksi vankeudeksi. Mies suoritti rangaistustaan yli 55 vuotta ennen kuin kuoli vankilassa sairauteen 77 vuoden ikäisenä.
Dijonin raitiotieliikenne

| Tramway de Dijon |
| --- | --- |

Tyyppi:  raitiotie
Sijainti:  Dijon, Ranska
Avattu:  1895, 2012
Pituus:  20 km 
Pysäkit:  37
Linjoja:  2
Huippunopeus:  50 km/h
Raideleveys:  1 435 mm
Matkoja päivässä:  87 000
Kartta Dijonin raitiotien linjoista
Dijonin raitioliikenne on yksi Dijonin julkisen liikenteen muodoista.
Historia

Kaupungissa toimi vuosina 1895–1961 alun perin raitiotie, joka päätettiin kuitenkin vuosisadan puolivälin aikoihin korvata linja-autoliikennöinnillä. Parhaimmillaan kaupungissa toimi viisi raitiotielinjaa.
Dijonin kunnallisvaltuusto äänesti uuden raitiotien rakentamisen puolesta vuonna 2008 ja rakennustyöt aloitettiin vuonna 2010. Raitiotien ensimmäinen linja avattiin puoli vuotta aikataulua aikaisemmin, syyskuussa 2012. Myös linja 2 avattiin vielä saman vuoden joulukuussa.
Aiheesta muualla

Wikimedia Commonsissa on kuvia tai muita tiedostoja aiheesta .
Dijonin kunta (ranskaksi)
Gordon College

| Gordon College |
| --- | --- |

Motto:  Jesus Christ, Son of God, Savior
Perustettu:  1889
Sijainti:  Wenham, Massachusetts  Yhdysvallat
Sivusto:  https://www.gordon.edu/
Gordon College (lyh. GC) on Yhdysvaltain Massachusettsissa sijaitseva yksityinen korkeakoulu. Gordon College on perustettu vuonna 1889, ja se sijaitsee Wenhamin kaupungissa. Korkeakoulu on taustaltaan yhteiskristillinen ja oppilaitoksen yhteydessä toimii useita eri tunnustuskuntia.
Aiheesta muualla

Yliopiston verkkosivusto (englanniksi)
Kahjot ninjat

Ohjelman logo.
Kahjot ninjat (jap. サスケ, SASUKE, engl. Ninja Warrior) on japanilainen vuonna 1997 alkanut televisiosarja, jossa useimmiten japanilaiset kilpailijat amatööriatleeteista maailmanmestareihin yrittävät läpäistä fyysisesti raskaat tasot ja voittaa Ninjasoturin tittelin. Jokaisen kilpailun alussa voittoa on hakemassa sata kilpailijaa. Voittaakseen koko Ninjasoturi-kilpailun on läpäistävä neljä fyysisesti hyvin raskasta tasoa esteineen.
Suomessa sarjaa esitti JIM. Ohjelmassa on japaninkielinen selostus, mutta muun muassa kilpailijoiden profiilit selostetaan englanniksi.
Yhdysvalloissa esitetään spin-off -sarjaa American Ninja Warrior, jonka 10 parasta pääsevät Japaniin kilpailemaan Sasukessa.
Voittajat

Kilpailujen historiassa vain kuusi kilpailijaa kilpailijaa on voittanut Ninjasoturi-tittelin.
Japanissa sarjassa ovat voittaneet ravustaja ja hieroja Kazuhiko Akiyama, kalastaja Makoto Nagano, kenkäkauppias Yuuji Urushihara ja ohjelmistoinsinööri Yūsuke Morimoto. Heistä Urushihara on voittanut tittelin itselleen kahdesti.
Yhdysvaltain versiossa voittajia on ollut kaksi, jotka ovat kalliokiipeilijä Isaac Caldiero ja valokuvaaja ja kalliokiipeilijä Geoff Britten.
Ninjasoturiksi ovat pyrkineet tuloksetta myös muiden lajien maailmanmestarit ja olympiamitalistit, kuten Daisuke Nakata, Paul ja Morgan Hamm, Paul Terek ja Jordan Jovtšev.
Esteet

Ninjasoturissa on haastavia esteitä, joista useimpiin, erityisesti kolmannen tason esteisiin tarvitaan hyvää fyysistä kuntoa. Esteet vaativat kuitenkin myös teknistä taitoa. Alla olevassa listassa luetellaan Ninjasoturin esteet.
Esteet > Viimeinen taso

Viimeisellä tasolla täytyy kiivetä kisapaikan yllä kohoavaan 23 metriä korkeaan torniin.
Ensimmäisessä finaalin muodossa kilpailijan täytyi kiivetä köyttä pitkin 15 metrin korkeuteen ja painaa summeria ennen kuin 30 sekunnin aikaraja loppui. Kilpailijat aloittivat istualtaan.
Toisessa finaalin muodossa kilpailijan täytyi kiivetä 12,5-metrinen Hämähäkkinousu ja sen huipulta kiivetä köyttä pitkin 10 metriä maaliin ennen kuin 30 sekunnin aikaraja täyttyi. 15 sekunnin jälkeen Hämähäkkinousun seinät erkanivat toisistaan, jolloin tehtävä alkoi muuttua mahdottomaksi, ellei ollut ehtinyt jo köydelle asti.
Nykyisessä finaalissa kilpailijan täytyy suorittaa 13-metrinen Heavenly Ladder ja tämän jälkeen kiivettävä 10-metrinen G Rope 40 sekunnin aikana (18. → 22. kilpailussa aikaraja oli 45 sekuntia).
Ennätys viimeiselle tasolle päässeistä tuli kolmannessa ja 24. kisassa, kun finaaliin pääsi viisi kilpailijaa. Kazuhiko Akiyaman voiton jälkeen finaaliin on päästy ainoastaan muutamissa kisoissa.
Vain 22 kilpailijaa on päässyt finaalitasolle ja vain 4 on päässyt sinne useammin kuin kerran.
Jos "Hämähäkkinousua" ei suoriteta alle 15 sekunnissa, sen seinät alkavat erota ja kiipeämisestä tulee pian mahdotonta.
Tähdistön jäsenet

Tähdistön jäseniä ovat ne kilpailijat, jotka katsojien mielestä todennäköisemmin voittavat koko kilpailun. Voittajat on lihavoitu.
Kazuhiko Akiyama
Makoto Nagano
Toshihiro Takeda
Shingo Yamamoto
Bunpei Shiratori
Katsumi Yamada
Lisäksi tässä ovat heidän suorituksensa:
Henkilökohtaiset tulokset > Uudet tähdet

Yuuji Urushihara, kenkien myyjä ja Unlimited Cliffer-ryhmän jäsen.
| 0 | 1 | 2 | 3 |
| --- | --- | --- | --- |
| Kilpailu | Numero | Suoritus | Taso |
| 21 | 72 | Epäonnistui Lentorännissä | Ensimmäinen |
| 22 | 77 | Epäonnistui G-Rope* | Viimeinen |
| 23 | 99 | Epäonnistui Unstable Bridge* | Toinen |
| 24 | 93 | Voitti koko kilpailun (3.57 sekuntia jäljellä) | Final |
| 25 | 100 | Epäonnistui Lohinousussa | Toinen |
Koji Hashimoto, liikuntaohjaaja.
| 0 | 1 | 2 | 3 |
| --- | --- | --- | --- |
| Kilpailu | Numero | Suoritus | Taso |
| 21 | 42 | Epäonnistui Kaarevalla Seinällä | Ensimmäinen |
| 22 | 76 | Epäonnistui Slider Jump* | Ensimmäinen |
| 23 | 47 | Epäonnistui Lohinousussa | Toinen |
| 24 | 85 | Epäonnistui G-Rope* | Viimeinen |
| 25 | 60 | Epäonnistui Kalliokiipeilyssä | Kolmas |
Hitoshi Kanno, huoltomies
| 0 | 1 | 2 | 3 |
| --- | --- | --- | --- |
| Kilpailu | Numero | Suoritus | Taso |
| 20 | 1976 | Epäonnistui Hämähäkkihypyssä | Ensimmäinen |
21: Ei osallistunut
| 22 | 49 | Hylättiin Hämähäkkikäännöksessä | Kolmas |
| 23 | 96 | Epäonnistui G-Rope* | Viimeinen |
| 24 | 99 | Epäonnistui Tarzan-köydellä | Ensimmäinen |
| 25 | 89 | Epäonnistui Tasapainotynnyrillä | Toinen |
Naoya Tajima
| 0 | 1 | 2 | 3 |
| --- | --- | --- | --- |
| Kilpailu | Numero | Suoritus | Taso |
| 23 | 45 | Epäonnistui Lohinousussa | Toinen |
| 24 | 73 | Epäonnistui Liukurenkaalla | Kolmas |
| 25 | 49 | Epäonnistui Rengasliu'ulla | Ensimmäinen |
Jun Sato, opiskelija
| 0 | 1 | 2 | 3 |
| --- | --- | --- | --- |
| Kilpailu | Numero | Suoritus | Taso |
| 21 | 44 | Epäonnistui Tukkiotteessa | Ensimmäinen |
| 23 | 50 | Epäonnistui Lohinousussa | Toinen |
| 24 | 78 | Epäonnistui Lohinousussa | Toinen |
| 25 | 18 | Epäonnistui Unstable Bridge* | Toinen |
Tähdellä merkittyjen esteiden suomenkieliset nimet eivät ole tiedossa.
Ninja Warrior - The Game

Ninja Warrior - The Game on verkkopeli, jonka tarkoitus on sama kuin TV- sarjassakin, saada Ninjasoturin titteli voittamalla kaikki neljä tasoa. Peli on tehty vaikeaksi kuten oikean TV- ohjelman esteetkin.
Ninja Warrior - The Game > Esteet

| Taso nro | Esteet | Esteet | Esteet | Esteet | Esteet | Esteet | Esteet | Esteet | Esteet | Esteet | Esteet | Aikaraja |
| --- | --- | --- | --- | --- | --- | --- | --- | --- | --- | --- | --- | --- |
| 1 | Aitajuoksu (Hurdle Jump) | Perhosseinä (Butterfly Wall) | Pyörivä tukki (Rolling Log) | Potkurisilta (Bridge Of Blades) | Verkkohyppy (Jump Hang) | Tukkimäki (Log Slope) | Rengasliuku (Circle Slider) | Kaareva seinä (Warped Wall) | Köysikiipeily (Rope Climb) | Köysikiipeily (Rope Climb) | 95 | 95 |
| 2 | Ketjureaktio (Chain Reaction) | Ketjureaktio (Chain Reaction) | Tiiliseinä (Brick Climb) | Hämähäkkiseinä (Spider Walk) | Hämähäkkiseinä (Spider Walk) | Tasapainotynnyri (Balance Tank) | Tasapainotynnyri (Balance Tank) | Karuselli (Metal Spin) | Seinännosto (Wall Lift) | Seinännosto (Wall Lift) | 130 | 130 |
| 3 | Käsirenkaat (Arm Rings) | Vartalonoja (Body Prop) | Vartalonoja (Body Prop) | Verhovääntö (Curtain Cling) | Kalliokiipeily (Cliff Hanger) | Kalliokiipeily (Cliff Hanger) | Hyppyputket (Jumping Bars) | Tikkaat (Climbing Bars) | Pirunkeinu (Devil's Swing) | Putkiliuku (Pipe Slider) | - | - |
| 4 | Tikaskiipeily (Ladder Climb) | Tikaskiipeily (Ladder Climb) | Tikaskiipeily (Ladder Climb) | Tikaskiipeily (Ladder Climb) | Tikaskiipeily (Ladder Climb) | Tikaskiipeily (Ladder Climb) | Köysikiipeily (Final Rope) | Köysikiipeily (Final Rope) | Köysikiipeily (Final Rope) | Köysikiipeily (Final Rope) | 40 | 40 |
Infiniti Q30

| Infiniti Q30 |
| --- | --- |

Valmistustiedot
Valmistusmaa:   Iso-Britannia
Valmistaja:  Infiniti
Valmistusvuodet:  2015–2019
Korimalli:  5-ovinen hatchback
Luokka:  C-segmentti
Teknisesti samankaltaisia:  Infiniti QX30 Mercedes-Benz C117 Mercedes-Benz W176 Mercedes-Benz W246 Mercedes-Benz X156
Tekniset tiedot
Pohjalevy:  Mercedes-Benz MFA
Moottori:  R4
Iskutilavuus:  1,5–2,2 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 7-vaihteinen kaksoiskytkin
Infiniti Q30 on Infinitin vuosina 2015–2019 valmistama alemman keskiluokan automalli, joka perustuu samalle MFA-pohjalevylle kuin Mercedes-Benz A-sarja (W176). Myös moottorit ovat peräisin Mercedes-Benzin valikoimasta.
Vuoden 2015 Euro NCAP -kolaritestistä Q30 sai tulokseksi täydet viisi tähteä.
Infiniti Q30 esiteltiin Frankfurtin autonäyttelyssä syyskuussa 2015. Bensiinimoottoriksi oli valittavissa turboahdetut 1,6- (120/155 hv) ja 2,0-litraiset (208 hv), joista jälkimmäisen sai myös nelivetoisena. Dieselvaihtoehdot olivat 1,5d (109 hv) ja 2,2d (170 hv), joka oli valittavissa nelivetoisena.
Aiheesta muualla

Kuvia tai muita tiedostoja aiheesta Infiniti Q30 Wikimedia Commonsissa
Andrew Calof

| Andrew Calof |
| --- | --- |

Henkilötiedot
Syntynyt: 9. toukokuuta 1991 (ikä 33) Nepean, ON, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  177 cm
Paino:  81 kg
Pelaajaura
Pääsarjaura:  2014–
Aik. seurat:  Skellefteå AIK (SHL) Torpedo Nižni Novgorod (KHL) Traktor Tšeljabinsk (KHL) Växjö Lakers HC (SHL) Amur Habarovsk (KHL) Amur Habarovsk (KHL) Lausanne HC (NL)
Andrew James Calof (s. 9. toukokuuta 1991 Nepean, Ontario, Kanada) on kanadalainen jääkiekkoilija. Hän on pelipaikaltaan keskushyökkääjä, mutta Calof osaa pelata myös laidassa. Hän laukoo oikealta.
Ura > Seuraura

Calof pelasi kotikaupungissaan Nepean Raidersin juniorijoukkueessa, jonka jälkeen OHL-joukkue Mississauga IceDogs varasi hänet 175. pelaajana kesällä 2007. Calof ei kuitenkaan koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Calof siirtyi kaudeksi 2007–2008 CJHL-junioriliigan Hawkesbury Hawksiin, josta hän palasi kaudeksi 2008–2009 pelaamaan samaa liigaa Nepean Raidersiin. Calof sijoittui kyseisellä kaudella tehoilla 47+53=100 koko CJHL:n maalipörssissä toiseksi edellään vain Pembroke Lumber Kingsin Andy Starczewski sekä pistepörssissä kolmanneksi. Kaudella 2009–2010 hän sijoittui tehoilla 45+52=97 liigan maalipörssissä kolmanneksi ja pistepörssissä seitsemänneksi. Calof palkittiin kauden päätteeksi CJHL:n opiskelijapalkinnolla.
Vuodet 2010–2014 Calof kävi Princetonin yliopistoa. Freshman -kaudellaan 2010–2011 hän oli joukkueensa paras pistemies ja syöttäjä tehoilla 9+24=33. Calof valittiin kauden päätteeksi ECAC:n vuoden tulokkaaksi, tulokkaiden tähdistökentälliseen sekä kolmanteen tähdistökentälliseen. Sophomore -kaudellaan 2011–2012 hän voitti Princetonin sisäisen piste-, maali- ja syöttöpörssin tehoilla 17+14=31 sekä sisäisen tehotilaston lukemalla +2. Myös kaudella 2012–2013 Calof voitti joukkueensa sisäisen piste-, maali- ja syöttöpörssin tehoilla 14+24=38. Hänet valittiin kauden päätteeksi ECAC:n toiseen tähdistökentälliseen. Viimeisellä yliopistokaudellaan 2013–2014 Calof voitti Princetonin sisäisen syöttöpörssin ja jakoi sisäisen pistepörssin voiton Andrew Ammonin kanssa tehoilla 4+17=21, vaikka hän pelasi loukkaantumisen vuoksi vain 22 ottelua.
Kaudeksi 2014–2015 Calof siirtyi vuoden mittaisella sopimuksella Ruotsin SHL-liigan Skellefteå AIK:hon. Hän jakoi tehoilla 16+19=35 joukkueen sisäisen maalipörssin voiton Janne Pesosen kanssa sekä sisäisen pistepörssin toisen sijan Erik Forssellin ja Patrik Zackrissonin kanssa. Calof voitti kauden päätteeksi SHL-hopeaa. Hän oli kaikkien aikojen kolmantena ulkomaalaispelaajana ja ensimmäisenä pohjoisamerikkalaispelaajana ehdolla SHL:n vuoden tulokkaaksi, mutta palkinto meni lopulta kuitenkin Djurgårdens IF:n Marcus Sörensenille. Maaliskuussa 2015 Calof teki vuoden mittaisen jatkosopimuksen Skellefteån kanssa.
Calof oli kaudella 2015–2016 Skellefteån paras maalintekijä ja kolmanneksi paras pistemies tehoilla 19+15=34. Hän jakoi koko SHL:n maalipörssin kuudennen sijan neljän muun pelaajan kanssa. Calof oli joukkueensa paras maalintekijä myös pudotuspeleissä seitsemällä osumallaan. Hän voitti kauden päätteeksi SHL-hopeaa. Maaliskuussa 2016 Calof teki Skellefteån kanssa vuoden mittaisen jatkosopimuksen.
Kaudeksi 2017–2018 Calof siirtyi jatkamaan SHL-uraansa vuoden mittaisella sopimuksella Växjö Lakers HC:n riveihin.